મંત્રી શ્રીએ ખેડબ્રહ્મા તાલુકાના વિકાસની વાત કરતા ઉમેર્યુ હતું કે, આદિજાતિઓના સંર્વાગી વિકાસ માટે હિંમતનગરથી પવિત્ર યાત્રાધામ અંબાજીને જોડતા ખૂબ જ અગત્યના રાજય ધોરીમાર્ગનં-૯નું વિસ્તૃતિકરણ હાથ ધરીને પ્રવાસીઓના મુસાફરીમાં વધારો કરવામાં આવ્યો છે. જેમાં હિંમતનગર,ઇડર અને ખેડબ્રહ્માના રોડને ફોરલેઇન બનાવવા તેમજ હાથમતી અને વેકરી બ્રિજ તેમજ હરણાવ અને સાબરમતી બ્રિજને પહોળો કરવા રૂ.૨૦૦ કરોડનો ખર્ચ કરવામાં આવ્યો છે. જયારે જિલ્લાના અંતરીયાળ એવા પોશીના તાલુકામાં ગ્રામ્ય વિસ્તારને જોડતા ૭ નવા પુલોને રૂ. ૩૩૪૮ લાખના ખર્ચે નિર્માણ કરીને ગામલોકોને તાલુકામથક સુધી જોડાણ વધારી દિધુ છે. તો વળી રૂ. ૨૯૫૦ લાખના ખર્ચે જિલ્લાના અન્ય ગામોને શહેર સુધી જોડવામાં આવ્યા છે. જયારે રૂ. ૫૪૨૪ લાખના ખર્ચે રસ્તાઓનું રીસરફેશન કરવામાં આવ્યું છે. વળી ગુજરાત ગૌરવ દિને સમગ્ર રાજ્ય વ્યાપી સુજલામ સુફલામ જળસંચયના અભિયાનમાં ૪૦થી વધુ સામાજિક-સ્વૈચ્છિક-શૈક્ષણિક સંસ્થાઓ, ઉધોગો, માર્કેટયાર્ડ અને સેવા સહકારી મંડળીઆને જોડતા રૂ. ૫૦ લાખ વધુનું અનુદાન પ્રાપ્ત થયું છે જિલ્લાના ૫૧૧ જળ સંચયના કામો પૂર્ણ કરાતા જિલ્લામાં ૭૨ મિલીયન.ધ.ફુટ પાણીના સંગ્રહમાં વધારો થયો છે. જયારે દૂધ સંજીવની યોજના અંતર્ગત જિલ્‍લાના આદિવાસી વિસ્‍તાર એવા વિજયનગર, ખેડબ્રહ્મા તથા પોશીના તાલુકાની જેમાં પ્રાથમિક શાળા- આશ્રમ શાળઓના ૬૮,૮૩૪ જેટલા બાળકોને દૂધ પુરૂ પાડી કુપોષણ દૂર કરવાનો સુતત્ય પ્રયાસ કરવામાં આવી રહ્યો છે. જિલ્‍લાના આદિવાસીના સંર્વાગી વિકાસ માટે વનબંધુ કલ્‍યાણ યોજના અંતર્ગત આદિવાસી ગરીબ ખેડૂતોને રાહત દરે બિયારણ અને ખાતર મળી રહે તે માટે સનસાઇન પ્રોજકટ અંતર્ગત ૪૬૨૮ થી વધુ લાભાર્થીઓને મકાઇ બિયારણ, રાસાયણિક ખાતર વિગેરે પુરા પાડી કૃર્ષિ ઉત્‍પાદનમાં બમણાથી વધારે ઉત્‍પાદન કરી આર્થિક રીતે સધ્‍ધર કરવાનો રાજય સરકાર દ્વારા ખાસ પ્રયત્ન હાથ ધરવામાં આવ્યો છે.